Diari Oficial de la Generalitat Valenciana


Sumari del DOGV 9728, del 20-11-2023 (2023/11438)

RESOLUCIÓ de 8 de novembre de 2023, de la Presidència de la Generalitat, per la qual s'aprova la constitució de l'agrupació dels ajuntaments de Llanera de Ranes, la Llosa de Ranes, Cerdà i Moixent, per al sosteniment de personal comú.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9728

Data del DOGV
:   20-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11941


Data del document
:   08-11-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 de novembre de 2023, de la Presidència de la Generalitat, per la qual s'aprova la constitució de l'agrupació dels ajuntaments de Llanera de Ranes, la Llosa de Ranes, Cerdà i Moixent, per al sosteniment de personal comú. [2023/11191]  
Els plens dels ajuntaments de Llanera de Ranes, la Llosa de Ranes, Cerdà i Moixent, per al sosteniment comú del lloc de treball d'arquitecte municipal, en les sessions celebrades el 26 de juliol de 2023, 27 de juliol de 2023, 31 de juliol de 2023, i 2 d'agost de 2023, respectivament, van adoptar l'acord de sol·licitar la constitució d'una agrupació per al sosteniment del lloc d'arquitecte, i aprovar el conveni entre tots els ajuntaments que conté els estatuts que han de regir l'agrupació.  
  
Els ajuntaments de Llanera de Ranes, la Llosa de Ranes, Cerdà i Moixent van sotmetre a informació pública aquests acords mitjançant sengles anuncis publicats en el Butlletí Oficial de la Província de València núm. 151, de 4 d'agost de 2023; núm. 188, de 27 de setembre de 2023; núm. 156, d'11 d'agost de 2023, i núm. 164, de 24 d'agost de 2023, respectivament, per un termini d'un mes durant el qual no es va presentar cap reclamació.  
Vistos els antecedents indicats, i fent ús de les competències atribuïdes per l'article 161 de la Llei 8/2010, de 23 de juny, de la Generalitat, de règim local de la Comunitat Valenciana, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV 9282, 21.02.2022, i amb la disposició addicional 2a del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat), resolc:  
  
Aprovar la constitució de l'agrupació dels ajuntaments dels plens dels ajuntaments de Llanera de Ranes, la Llosa de Ranes, Cerdà i Moixent per al sosteniment comú del lloc de treball d'arquitecte municipal, que estarà regida pels seus estatuts.  
Contra aquesta resolució, que posa fi a la via administrativa, de conformitat amb el que s'estableix en l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar un recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 8 de novembre de 2023.- El secretari autonòmic de Presidència (p. d. Resolució 17.02.2022, DOGV 9282, i Decret 112/2023): Cayetano García Ramírez.